Gæsteren fra Nordsjælland Håndbold fik ikke den bedste optakt til lørdagens kamp, da holdet strandede i Københavns Lufthavn på grund af strejke. Derfor var flyet forsinket til Aalborg, og spillerne kom blæsende ind i hallen kort før kampstart. Man skulle tro at forsinkelse, hurtig omklædning og hurtig opvarmning havde ødelagt deres optakt til kampen totalt, men tværtimod; Nordsjælland havde fuldstændig styr på favoritterne fra Aalborg Håndbold. Gæsterne førte De 3500 tilskuere troede knap deres egen øjne stillingen ved halvleg var nemlig 15-13 til gæsterne. Aalborg Håndbold førte ellers 12-10 efter 20 minutter, men sløsede det hele væk. Den ellers så stabile målmand Mikael Agerfors var en skygge af sig selv og havde knap en eneste ordentlig redning i første halvleg. Pause med større krav Hvis man havde været fluen på væggen i Aalborg Håndbolds omklædningsrum i pausen må man formode at have vidne til den ellers så sindige træner Stefan Madsen finde den største skideballe i år til sine spillere frem, for det var et helt andet Aalborg-hold, der kom på banen i anden halvleg. - Jeg gav dem ikke en skideballe, men vi blev enige om at stille nogle større krav til os selv, fortæller Stefan Madsen efter kampen. Målmands-scoring Det virkede, for i anden halvleg begyndte målmand Mikkel Agerfors pludselig også at nappe alle forsøg fra gæsterne -  også på straffekas. Det lykkedes endda for målmand Agerfors at score på langt udkast, da Nordsjælland havde taget målmanden ud. Derefter kunne Aalborg stille og roligt øge forspringet i anden halvleg, blandt andet takket være tre straffekastmål af Buster Juul. Og en fortjent sejr nummer fire i træk efter EM lover godt.

Referat:
Det lignede langt fra en sikker sejr, da Aalborg Håndbold lørdag mødte Nordsjælland Håndbold, men nordjyderne fik energien tilbage efter pausen.